Нарэшце, пасля доўгай паўзы, наваколле зноў напоўнілася гучным гонам Салаўя, але не на доўга, толькі да наступнага сколу. І так некалькі разоў. Паводле накірунку гону я зразумеў, што заяц вяртаецца на сваю старую лежню. А як жа, абавязкова вернецца, бо ён ніколі не грэбуе сваімі звычкамі. А ты, паляўнічы, не будзь прасцяком, матай на вус ды ногі ў рукі, каб не прашляпіць свой вушасты трафей. Так яно і атрымалася.